Pentru zona Maramureșului, meteorologii prognozează că, începând din 9 octombrie, media regională a maximelor se va situa în jurul a 13 grade, iar a minimelor va fi de 3...4 grade. Apoi, până în data de 12 octombrie vremea se va încălzi treptat și astfel, media valorilor diurne se va situa în jurul valorii de 18 grade, iar a celor nocturne va fi de 8...9 grade. La finalul săptămânii, temperatura aerului va fi în scădere ușoară până la medii ale maximelor de 15...16 grade și ale minimelor de 6...7 grade. În prima săptămână temporar va ploua, mai ales în intervalul 11-14 octombrie.